Η σκωληκοειδής απόφυση είναι ένας μικρός (μήκους περίπου 10 εκατοστών και πάχους μέχρι 0,5 εκατοστά) τυφλός σωλήνας που βρίσκεται στο τελικό τμήμα του λεπτού εντέρου και στο αρχικό τμήμα του παχέος εντέρου. Μακροσκοπικά έχει τη μορφή «σκουληκιού» (σκώληκα) και σε αυτό οφείλει την ονομασία της.
Το ένα της άκρο (βάση σκωληκοειδούς) εξορμάται σταθερά από το παχύ έντερο (λίγο μετά τη μετάπτωση του λεπτού εντέρου σε παχύ έντερο), αλλά το άλλο της άκρο (κορυφή) είναι ελεύθερο και κινητό και μπορεί να βρίσκεται σε διαφορετική θέση στην κατώτερη κοιλιακή χώρα ή ακόμα και την πύελο.